Νέα υπόθεση παράνομης μεταφοράς και κράτησης μεταναστών στην Ξάνθη.Όπως προκύπτει από το δελτίο τύπου που εξέδωσε η αστυνομία, τέσσερις Πακιστανοί κρατούσαν ομήρους εντός εγκαταλελειμμένου οικήματος, σε ορεινή περιοχή του Λιβαδιού Ξάνθης, 14 ομοεθνείς τους και αξίωναν από συγγενείς τους που βρίσκονται στη χώρα χρηματικό αντίτιμο για να τους απελευθερώσουν.Μέρος της διαπραγμάτευσης ανάμεσα στους δράστες και τα θύματά τους φαίνεται να ήταν ήταν και η προμήθεια εισιτηρίων τρένου, προκειμένου μετά την απελευθέρωσή τους, οι 14 Πακιστανοί να ταξιδέψουν στην ενδοχώρα.Οι δράστες, που είχαν μεταφέρει τους ομοεθνείς τους στην περιοχή από την Τουρκία, έχουν συλληφθεί και πρόκειται να οδηγηθούν στον Εισαγγελέα Πλημμελειοδικών Ξάνθης.

Πηγή: skai.gr